[{"text_idx": "#000003", "text": "Tallinna Fotokuu avaliku konkursi vo\u0303iduto\u0308o\u0308 kutsub publiku trammidesse"}, {"text_idx": "#000004", "text": "6. oktoobrist kuni 26. novembrini toimuv Tallinna Fotokuu kuulutas juulis va\u0308lja avaliku konkursi linnaruumi fotoprojekti leidmiseks. Vo\u0303iduto\u0308o\u0308ks valiti Poolas tegutseva Valgevene fotograafi Katerina Kouzmitcheva projekt \"My Hut is on the Edge\", mis leiab aset kahes Tallinna trammis."}, {"text_idx": "#000005", "text": "Kokku laekus konkursile 53 projekti 28 erinevast riigist. Tallinna Fotokuu juhi ja Fotokunstnike U\u0308henduse (FOKU) juhatuse liikme Kulla Laasi so\u0303nul oli ta\u0308navuse konkursi rahvusvahelisus nii meeldivaks u\u0308llatuseks kui seniseks rekordiks."}, {"text_idx": "#000006", "text": "Vo\u0303iduprojekti eristas Laasi so\u0303nul teistest to\u0308o\u0308dest eelko\u0303ige selle tavatu toimumiskoht, avastuslik visuaalne vorm ja u\u0308hiskonnakriitIline sisu, mis kutsub u\u0308histranspordis reisijaid mo\u0303tteharjutusele empaatia teemal."}, {"text_idx": "#000007", "text": "\"Meil on va\u0308ga hea meel, et antud projekti teostamisega saame visuaalkunsti tuua otse inimesteni, mitte ja\u0308tta sellega kohtumised ainult na\u0308itusemajade seinte vahele. Sarnaselt argitasandile asetuvaid kaasaegse kunsti teoseid ning olemasoleva infrastruktuuriga koosto\u0308o\u0308de loomist loodaksime edaspidi na\u0308ha veelgi,\" selgitas Laas."}, {"text_idx": "#000008", "text": "Katerina Kouzmitcheva linnaruumi installatsiooni \"My Hut is on the Edge\" keskpunktis on u\u0308hiskonna kasvav u\u0308ksko\u0303iksus ja selle mo\u0303jud. Fotograaf toob esile, kuidas ta\u0308napa\u0308eva inimesed eiravad sageli enda u\u0308mber toimuvaid sotsiaalseid ja poliitilisi probleeme, olgu selle po\u0303hjuseks hirm, teadmatus vo\u0303i o\u0303pitud abitus."}, {"text_idx": "#000009", "text": "Vo\u0303iduprojekt leiab aset kahes Tallinna trammis ning selle eesma\u0308rk on ro\u0303hutada empaatia olulisust ja rolli kogukonna arengus ning sallivuse edendamises. Installatsiooni kaudu soovib Kouzmitcheva kutsuda publikut istuma su\u0308mboolselt kellegi teise toolile, pu\u0308u\u0308des mo\u0303ista, mis kujundab u\u0308hiskonnas inimeste hoiakuid ja tegevusi."}, {"text_idx": "#000010", "text": "Tallinna linnakunsti kuraator ja valikukomisjoni liige Kati Ots kiidab ta\u0308navuse konkursi ko\u0303rget taset, to\u0303stes eriti esile sotsiaalse o\u0303igluse ja linnaruumikriitikaga tegelevaid teoseid."}, {"text_idx": "#000012", "text": "\"Tallinnas on tohutu puudus kaasaegsest avaliku ruumi kunstist, mis rikastaks linnakultuuri ja panustaks kohaloomesse ning kuuluvustunde kasvatamisesse, tuues samal ajal kunsti la\u0308hemale neile, kes ei pruugi muidu sellega kokku puutuda. Mul on tohutult hea meel, et Fotokuu seda ta\u0308htsustab ja taoliseid konkursse korraldab,\" so\u0303nas Ots ning avaldas lootust, et konkurss on inspiratsiooniks ka teistele kunstikorraldajatele."}, {"text_idx": "#000015", "text": "\"On ainult positiivne, kui u\u0308histransport saab lisaks praktilisele vajadusele ta\u0308ita ka suuremat rolli ja pakkuda inimestele vo\u0303imalust saada osa na\u0308itustest ja kultuurielamustest, mis muidu ja\u0308a\u0308ksid vaid kunstisaalide seinte vahele,\" lisas ta."}, {"text_idx": "#000018", "text": "Tallinna Fotokuu otsib linnaruumi fotoprojekti"}, {"text_idx": "#000019", "text": "Tallinna Fotokuu avalikustas peana\u0308ituse kunstnikud"}, {"text_idx": "#000021", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000023", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}, {"text_idx": "#000028", "text": "Mirjam Parve: \"Varjukeha\" puudutab minu jaoks olulist teemat \u2013 kehalisust"}, {"text_idx": "#000031", "text": "Polos\u030cywa andis va\u0308lja esimese eestikeelse singli"}, {"text_idx": "#000033", "text": "Tanel Saar uuest lavastusest: sealt ei tasu otsida Wiiralti autobiograafiat"}, {"text_idx": "#000037", "text": "Arvustus. \"Tume paradiis\": pidu peo pa\u0308rast"}, {"text_idx": "#000038", "text": "Endla teater kuulutas va\u0308lja uue teatrijuhi konkursi"}, {"text_idx": "#000043", "text": "Haapsalu kultuurikeskuses avati na\u0308itus aulidest"}, {"text_idx": "#000045", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000048", "text": "Edetabel. Aasta parimad albumid 2022"}, {"text_idx": "#000050", "text": "U\u0308levaade. Aasta parimad lood 2022"}, {"text_idx": "#000054", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]